 Faysal Cali Waraabe ayaa waxa uu sheegay in shirkadan ganacsi ay u socoto sidii ay dalka maalgashi ugu samayn lahaayeen, waxaana uu soo jeediyay in loo diyaar garoobo shirkadaha maalgashi ee dalka ku soo jihaysan, waxaana uu yidhi Weftigani waxa ay u socdaan waa sahan waxa oo ay doonayaan in ay maalgashadaan, dalkeena gaar ahaan magaalada Berbera, waxaana ay noqon doontaa Berbera Honkong, waana kombanigii u horeeyay ee dalkeena yimaada , qaar kalena waa imanayaan, waana in aynu u diyaar garownaa oo dadka inoo imanaya soo dhawaynayaa, si dalkeena maalgashi badani u yimaado, waxaana ay ku xidhan tahay sida aynu dadka u qaabilno ee wax loogu dhameeyo dhinaca sharciga. 